ଇନଫ୍ଲିକ୍ସିମାବ
ଇନଫ୍ଲିକ୍ସିମାବ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ରେମିକେଡ୍, ହେଉଛି ଏକ ଔଷଧ ଯାହା କ୍ରନ୍ ରୋଗ, ଅଲସରେଟିଭ କୋଲାଇଟିସ, ରିଉମାଟଏଡ ଆର୍ଥ୍ରାଇଟିସ, ଆଙ୍କିଲୋଜିଙ୍ଗ୍ ସ୍ପଣ୍ଡିଲାଇଟିସ୍, ସୋରିଆସିସ, ସୋରିଆଟିକ୍ ଆର୍ଥ୍ରାଇଟିସ୍ ଏବଂ ବେସେଟ୍ ରୋଗ ଭଳି ଅନେକ ଅଟୋମ୍ୟୁମ୍ୟୁନ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ |  ଏହାକୁ ମେଥୋଟ୍ରେକ୍ସେଟ୍ ସହିତ ଏକତ୍ର ବ୍ୟବହାର କରାଯାଇପାରେ |  ଏହା ଅତି ଧୀର ଶିରାଭ୍ୟନ୍ତର ଇଞ୍ଜେକସନ ଆକାରରେ  କମରେ ୨ ଘଣ୍ଟା ଧରି ଦିଆଯାଏ  ଓ ଛଅରୁ ଆଠ ସପ୍ତାହ ବ୍ୟବଧାନରେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ତୀବ୍ର ଇନଫ୍ୟୁଜନ ପ୍ରତିକ୍ରିୟା, ଯକୃତ ସମସ୍ୟା ଏବଂ ପେଟ ଯନ୍ତ୍ରଣା ଅନ୍ତର୍ଭୁକ୍ତ |  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କର୍କଟ, ହେପାଟାଇଟିସ୍ ବିର ପୁନଃ ସକ୍ରିୟତା, ହୃଦଘାତର ଅବସ୍ଥା ଖରାପ ହେବା ଏବଂ  ଲୁପସ୍  ପରି ଅବସ୍ଥା ହୋଇପାରେ |  ଗର୍ଭାବସ୍ଥାରେ ବ୍ୟବହାର ସୁରକ୍ଷିତ କି ନାହିଁ ତାହା ଅସ୍ପଷ୍ଟ ରହିଛି।  ସ୍ତନ୍ୟପାନ ସମୟରେ ବ୍ୟବହାର ଶିଶୁ ପାଇଁ ନିରାପଦ ଅଟେ |  ଇନଫ୍ଲିକ୍ସିମାବ ହେଉଛି ଏକ  ଚିମେରିକ ମୋନୋକ୍ଲୋନାଲ ଆଣ୍ଟିବଡି ଓ ବାୟୋଲୋଜିକାଲ ଏଜେଣ୍ଟ ।  ଏହା TNF-α ସ‌ହ ବାନ୍ଧି ହୋଇଯାଇ ତାହାକୁ ନିଉଟ୍ରାଲାଇଜ କରି କାର୍ଯ୍ୟକ୍ଷମ ହେଉଥିବା ପରି ମନେହୁଏ, ଏହାକୁ କୋଷରେ ଥିବା ରିସେପ୍ଟରଗୁଡ଼ିକ ସହିତ ପ୍ରତିକ୍ରିୟାରୁ ରକ୍ଷା କରିଥାଏ | 

୧୯୯୮ରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଇନଫ୍ଲାଇକ୍ସିମାବ,   ଏବଂ ଅଗଷ୍ଟ ୧୯୯୯ରେ ଯୁରୋପୀୟ ୟୁନିଅନରେ ଅନୁମୋଦନ କରାଯାଇଥିଲା । ବାୟୋସିମିଲାର ଗୁଡ଼ିକ ୨୦୧୩ରେ ୟୁରୋପ ୟୁନିଅନରେ,  ଜାପାନରେ ୨୦୧୪ରେ ଏବଂ ଯୁକ୍ତରାଜ୍ୟରେ ୨୦୧୬ରେ  ଅନୁମୋଦିତ ହୋଇଥିଲା ।  ଯୁକ୍ତରାଜ୍ୟରେ ୨୦୨୦ ସୁଦ୍ଧା ୧୦୦ ମିଗ୍ରାର ମୂଲ୍ୟ ୩୭୭ ପାଉଣ୍ଡ ଥିଲା । ୨୦୨୦ ମସିହା ସୁଦ୍ଧା ଯୁକ୍ତରାଷ୍ଟ୍ରରେ ଏକ ବାୟୋସିମିଲାର ମୂଲ୍ୟ ୩୭୭ ପାଉଣ୍ଡ ଖର୍ଚ୍ଚ ହୋଇଥାଏ।

ଆଧାର 

ଚିକିତ୍ସା ବିଜ୍ଞାନ
Translated from MDWiki